ए प्राइवेट अफ़ेयर
शाबाश!
आज मिस्टर हेक्टर ह्यूगो को
यह नागरिक सम्मान मेडल देते हुए मुझे बेहद
खुशी हो रही है।
यह एक साहसी और विशिष्ट नागरिक ही नहीं हैं,
बल्कि किरोगा परिवार के सदस्य भी हैं।
इनके प्रयासों से ही हम हत्यारे तक पहुँच सके।
मुझे यकीन है कि पिताजी के साथ 30 साल काम करके
इन्होंने सीखा कि जनता की भलाई सबसे बढ़कर है।
बधाई हो, हेक्टर। आपकी बदौलत अब शहर शांति में है।
शुक्रिया।
मैं भावुक हो रहा हूँ।
शुक्रिया।
इस बात में कोई शक नहीं कि आपके पिता मिस्टर अल्फ़ोंसो किरोगा
पुलिसवाले के रूप में और
उससे भी बढ़कर, एक इंसान के रूप में मेरे लिए एक मिसाल थे।
और मुझे यकीन है कि आज अगर वह यहाँ होते,
तो उन्हें बहुत गर्व होता,
सिर्फ़ मुझ पर नहीं, बल्कि...
मिस मरीना पर।
मैंने आज तक मिस मरीना किरोगा जैसी साहसी महिला नहीं देखी।
और आज अगर मुझे यह पदक मिला है,
तो यह उनकी वजह से है।
उनके बिना यह मुमकिन न होता।
इस पदक पर आपका भी हक है।
शाबाश!
हम सब मरीना को जानते हैं और हमें पता है कि उसे हर जगह टाँग अड़ाना पसंद है।
आप किस्मती हैं, हेक्टर,
क्योंकि इसे मेरा समारोह उतना दिलचस्प नहीं लगा।
आशा है आपको वह फेमिली फ़ोटो मिलेगी जो मुझे नहीं मिली।
और अब, सज्जनो,
इस खूबसूरत भाषण का शुक्रिया, हेक्टर।
हमेशा की तरह, इतनी अच्छी बनकर रहने का शुक्रिया, मरीना।
-रेमोन? रेमोन कहाँ है? -यहाँ।
इस बार इसे खरीदारी के लिए भागने मत देना।
और अब, देवियो और सज्जनो,
खुशी में जाम उठाते हैं, क्योंकि हमारा शहर फिर से सुरक्षित है।
-चीयर्स। -चीयर्स।
वह कितना घटिया है।
अपनी नाराज़गी उन्हें मत दिखाइए।
-मुझे सबके सामने बेइज़्ज़त किया। -उन्होंने कोशिश की।
बहुत जल्द, मैं लोगों को
कमिश्नर के बारे में कुछ सच्ची बातें बताऊँगी।
इतना खयाल रखिएगा कि आपके लिए तालियाँ बजाने के लिए मैं उस दिन रहूँ।
शुक्रिया।
मुझे अपने प्यारे दोस्त पर गर्व है।
ज़रा आएँगी?
माफ़ कीजिए, कमिश्नर साहब।
कहाँ है?
-हमें अभी खबर मिली। -बाकी और क्या पता है?
यहीं रुकिए। मैं जाकर देखती हूँ।
कांदीदो की रखवाली कौन कर रहा था?
-शायद पहरा बदलते समय हुआ। -शायद?
बगल की कोठरी वाले कैदी ने कुछ देखा।
-उससे पूछताछ की? -आपके हुक्म के लिए रुके हैं।
मैं खुद पूछता हूँ।
दोनों रुको। किसी को कुछ पता न चले।
पार्टी चलती रहनी चाहिए। काबानियास, चलो।
आपको कुछ चाहिए, मिस?
आज आप बड़े अच्छे लग रहे हैं, डिटेक्टिव।
रोज़-रोज़ किसी असैनिक को
सीरियल किलर की गिरफ़्तारी के लिए सम्मानित नहीं किया जाता।
सच कहा।
हमें कुछ नहीं करने दिया जाता। मतलब, असैनिकों को।
हाँ।
जानना चाहूँगी कि मेरे भैया इतनी जल्दी में क्यों निकले।
शायद आप मुझे नहीं बताएँगे।
सच कहूँ तो, आज हम काम पर नहीं हैं,
पर आप चाहें तो,
हम आपके साथ नाच सकते हैं, मिस किरोगा।
हिम्मत की दाद देती हूँ। पर आप मेरी पसंद के नहीं हैं।
मरीना!
आ रही हूँ!
माँ को भैया की गैरमौजूदगी के बारे में बताना चाहिए।
हाँ। वह बाथरूम में हैं, है न?
चलो। मेरा तुम पर एहसान है, और मुझे और जानना है।
वह इतनी जल्दी में पार्टी छोड़कर क्यों गए?
मरीना, तुम क्या कर रही हो?
मैं आ रही हूँ, माँ!
मरीना!
जाने से पहले, मुझे सुर्खियाँ चाहिए।
मरीना!
घूमो।
माफ़ करना, फिर तुम्हारे पैर पर चढ़ गया।
शुक्रिया।
-बाय। -रेमोन।
डोना आसंशियन।
नामुराद आदमी ने मेरा पैर तोड़ दिया।
आपको कुछ बताना है, पर यहाँ नहीं।
नीचे मिलो।
किसे, मुझे?
सुनो, लॉड्रीटास, पता है हेक्टर कहाँ हैं?
वह वहाँ पर हैं।
सब उन्हें बधाई दे रहे हैं।
माँ पूछें तो बताना कि मेरा दम घुट रहा था।
नहीं! दरअसल, कुछ मत कहना।
हैलो?
कासतान्यो!
हैलो?
मुझे डराकर मार देना चाहते हो?
माफ़ करना, पर हमारा साथ में देखा जाना ठीक नहीं।
हाँ। तुम काफ़ी बदनाम हो।
और डिटेक्टिव ज़ार्को...
उसे इस बारे में मत बताना।
वाह, बड़ा मिलकर काम करते हो।
मुझे ये पार्टियाँ बिल्कुल पसंद नहीं।
कई मर्द शाबाशी पाने के लिए बैठे हैं।
थाने में तो और बुरा हाल है।
वहाँ शैम्पेन या कबाब नहीं होते।
तो?
दुख की बात है कि आर्तूरो ने तुम्हें पदक देने का मेरा विचार ठुकरा दिया।
तुमने कहा था?
अंधे को भी दिखाई देता है कि तुम हकदार हो।
हाँ। अफ़सोस कि मैं एक औरत हूँ, है न?
नहीं।
तुम्हारी यही बात तो अच्छी लगती है।
और तुम्हारी बुद्धि और हिम्मत।
तुम्हें मुझसे क्या चाहिए?
मुद्दे की बात करो।
बस इतना जानना चाहती हूँ कि भैया हड़बड़ी में क्यों गए।
अफ़सोस।
कांदीदो एक्सपोसीतो अपनी कोठरी में छत से लटकता पाया गया।
क्या?
-उसने आत्महत्या कर ली? -नहीं, ऐसा नहीं कहा।
एक गवाह है जिसने यह होने से पहले किसी को आते देखा।
तो उसकी हत्या हुई?
अगर हम साथ में काम करें, तभी कातिल को पकड़ पाएँगे।
उसका कैमरा उसी के मुँह में डाल दूँगी!
नहीं, रुको! मुझे और जानना है।
हमें किसी एकांत जगह में मिलना चाहिए।
-कहाँ? -मेरे घर, रात 10:00 बजे।
कोशिश अच्छी है।
यकीन मानो, मेरे इरादे गलत नहीं हैं।
पर मैं तुम्हें जो बताना चाहता हूँ, वह और कोई नहीं जान सकता।
कोई सुराग तो दो।
-एंजेला, ज्वालामुखी, वह... -मैं उसे जानती हूँ।
जब कांदीदो एक्सपोसीतो गिरफ़्तार हुआ,
तो दस घंटे बाद एक औरत की लाश फ़िनिस्तेरे के समुद्र तट पर मिली।
गला कटा हुआ था और सीने पर फ़्लॉयर-डे-लीस चिह्न बना हुआ था।
मेरे घर, रात 10:00 बजे।
ताल के मुताबिक।
हाँ। कोशिश कर रहा हूँ, मैडम।
चलो, ऐसे।
चलो, देखो, हाँ।
ताल के मुताबिक।
-कोशिश कर रहा हूँ। -चलो। ऐसे।
-मेरा हाथ पकड़ो। -हाँ।
हम नाच रहे हैं।
बेटा।
करते रहो, हेक्टर।
सुनो, करीब आओ, मैं काटूँगी नहीं।
यार! चलो!
ऐसा है... मुझे ज़रा बाहर जाना है।
-भगवान के लिए! -मुझे जाना है। माफ़ कीजिए।
कहाँ जा रहे हो? मेरे साथ यहाँ रहो।
समुद्री क्लब
जान सकता हूँ हम कहाँ जा रहे हैं?
जल्द पता चल जाएगा।
कासतान्यो से उसके घर पर मिलना है, वह मुझे नए सुराग देगा।
पहले तो यह जानना है कि वह सच बोल रहा है।
मोड़!
पर वह आदमी बहुत बड़ा औरतबाज़ है। और खतरनाक भी है।
आप उसके घर नहीं जा सकतीं।
मैं मिलने नहीं जा रही। फ़्लॉयर-डे-लीस के कातिल को लेकर है।
पर वह मामला तो हल हो चुका है। मेरा पदक याद नहीं?
भैया ने आपको पदक देने में हड़बड़ी कर दी।
कांदीदो ने खुदकुशी कर ली।
मोड़!
क्या मतलब, खुदकुशी कर ली?
और एंजेला की लाश समुद्र तट पर मिली,
गला कटा हुआ, सीने पर फ़्लॉयर-डे-लीस का चिह्न।
पर यह नामुमकिन है। हमने कातिल को पकड़ लिया था।
मैं वही तो कह रही थी।
या तो कांदीदो इस सबके पीछे अकेला नहीं है,
या फिर एंजेला मरी नहीं है।
रुको!
हम जाकर पता करेंगे।
मुझे कुछ ठीक नहीं लग रहा।
धीरे चलाओ।
हैलो!
मरीना?
तुमको यहाँ नहीं होना चाहिए।
हर बार यह सुनने पर अगर हमें 20 पसेता भी मिलते,
तो अब तक करोड़पति होते।
-यही वह औरत है? -तुम इस बारे में क्या जानती हो?
मरीना, यह मज़ाक नहीं है।
-तुम्हें जाना होगा। -रिकार्डो,
पिताजी कभी कुछ नहीं छुपाते थे।
मैं हर समय उनके साथ होती थी। गाड़ी में उनका इंतज़ार करती।
-मुझे अलग मत समझिए। -वह एक कमिश्नर थे।
यह वही है।
अंदर आ सकता हूँ?
मरीना...
पहला नाकाम मामला हमेशा दिल में अपनी छाप छोड़ जाता है।
आपके पिता यह कहा करते थे।
हमारे बस में जो था, हमने वह किया।
नहीं।
सब कुछ नहीं।
हमें कासतान्यो के घर जाना होगा।
कातिल अब भी सरेआम घूम रहा है।
हमें बंदरगाह पर देखने से पहले, कांदीदो उसे मार चुका था।
नहीं, उसके पास उतना समय नहीं था।
लाश फ़िनिस्तेरे में मिली।
मुझे लगता है कांदीदो एक सुपारी किलर था।
-क्या मतलब? -उसका काम हमारा ध्यान हटाना था।
असली कातिल ने खुद को पुलिस से घिरा पाकर
किसी हत्यारे को काम पर रखा।
-एक हत्यारा जो... -नहीं।
हम कासतान्यो के घर नहीं जाएँगे।
क्या?
हमें दिमाग लगाना होगा।
शेर के पिंजरे में घुसने से पहले हमें पूरी बात ठीक से समझनी होगी।
आप पदक की सोच रहे हैं?
क्या?
आपकी तसल्ली हो गई। अब किसी चीज़ की परवाह नहीं।
आप ऐसा कैसे कह सकती हैं?
आप गलत कह रही हैं।
हेक्टर, अभी भी एक औरत ज़िंदा है।
मैं नहीं रुकूँगी।
अगर एतराज़ न हो, तो मुझे कपड़े बदलने हैं।
माफ़ कीजिए।
हेलो?
माफ़ कीजिए।
यह किसी का घर है।
मुझे डिटेक्टिव कासतान्यो से मिलना था।
मिस किरोगा।
हाँ।
मेरे साथ आइए।
-मुझे समय की पाबंदी पसंद है। -मुझे मुद्दे की बात।
वाह, मुझे खाने की उम्मीद नहीं थी।
मेरे लिए काम और मज़ा बराबर हैं।
मैं आमतौर पर इसी समय खाना खाता हूँ।
मेरे साथ खाना चाहोगी?
मुझे पता न था कि महल में रहते हो।
शुक्रिया, पर यह मेरा नहीं। मेरी पत्नी का है।
-शादीशुदा हो? -वह मर चुकी है।
-मुझे अफ़सोस हुआ। -मुझे नहीं है।
शुरू से ही, हम शादी में खुश नहीं थे।
इस बात पर जाम हो जाए? शुक्रिया, सायमन।
शायद तुम्हें पता चल गया कि कांदीदो के बारे में मैंने जो कहा था, वह सच था।
तुम्हारी क्या सोच है?
मुझे लगता है कांदीदो किसी और के लिए काम करता था
और उस इंसान ने पकड़े जाने के डर से उसे रास्ते से हटा दिया।
ऐसा कोई जिसकी पुलिस स्टेशन और कोठरियों तक पहुँच थी।
बिल्कुल।
शायद कोई पुलिसवाला।
शायद, हाँ।
और यह न्योता किस लिए है?
तुम्हें अपना प्लान बताने के लिए।
मैं अपने घर पर एक पार्टी रखूँगा, एक खास पार्टी।
हाउस ऑफ़ वॉटर वाली पार्टियों जैसी पार्टी।
क्यों?
ताकि वहाँ वह तवायफ़ आए जो कातिल के हाथों से बच निकली।
-मार्गो? -मार्गो, हाँ।
तुम उसे जानते हो?
हाँ, उसे जानता हूँ, पर यह नहीं पता वह कहाँ मिलेगी।
इसलिए मुझे तुम्हारी मदद चाहिए।
एक असाधारण कातिल को पकड़ने वाली एक असाधारण महिला।
मेरी ज़रूरत मेरी जासूसी के हुनर के लिए नहीं, मार्गो बनाने के लिए है।
समझदार हो।
-बेकार की बात कर रहे हो। -तुम्हारा वही रूप-रंग है।
वह दुबली है, सुडौल छाती है...
ज़बान संभालकर बात करो।
मैंने कहा था मेरे लिए काम और मज़ा बराबर हैं।
बस तुम्हारे लिए नकली बाल चाहिए होंगे,
उसकी कोई एक ड्रेस और उसका स्वर्ग-की-चिड़िया वाला मुखौटा,
जिसे वह बड़ी-बड़ी पार्टियों में पहनती थी।
मेरे भैया का क्या कहना है?
तुम्हारे भैया को इस बारे में न पता है, न पता चलेगा।
उनकी मर्दानगी को इस बात से ठेस पहुँची है
कि मामला आधा भी हल नहीं किया, और उन्होंने किसी को इनाम दे दिया।
पार्टियों में मुखौटे क्यों पहनते थे?
मेहमानों की गोपनीयता बनाए रखने के लिए।
केवल खास मौकों पर वे उन्हें उतारते थे।
बात यह है कि पुलिसवाला होने के साथ-साथ, तुम्हारा हाउस ऑफ़ वॉटर में भी आना-जाना है।
शायद मार्गो तुमसे बच निकली हो और अब उसकी जगह मुझे खड़ा करके
गंदे मंसूबों को अंजाम देना चाहते हो।
मैं मानता हूँ कि यह अच्छी बात होगी...
अगर मैं कातिल हूँ तो।
तुम डरी हुई लगती हो।
मुझे मर्दों से कभी डर नहीं लगता।
हे भगवान। मेरा सिर चकरा रहा है।
तुमने मेरे साथ क्या किया? मुझे कोई नशा दिया?
छोड़ो मुझे।
-हेक्टर! -चलिए।
हेक्टर!
इस तरफ़।
मेरे लिए रुकिए।
हेक्टर।
आपको लगता है इसी तरफ़ है?
जो भी ऐसे बुर्ज होते हैं, उनमें निचली मंज़िल में बाहर का रास्ता होता है।
वर्जिन मैरी।
ये सब वर्जिन मैरी हैं!
एक कट्टर कैथोलिक पुलिसवाला जो यह पाप का धंधा खत्म करना चाहता है।
-तभी फ़्लॉयर-डे-लीस। -हाँ।
अपने शिकार को मारने से पहले उसे पवित्र करता है।
कुछ ढूँढ़ रहे हैं क्या?
हाँ, बाहर जाने का रास्ता।
पर, देखो, हमें तुम्हारी नैतिकता के सबूत मिले हैं।
अफ़सोस कि तुम्हें पता न था कि नशे का मुझ पर कोई असर नहीं होता।
वह क्या था? लिपस्टिक थी न?
पता नहीं। शायद मदर मैरी का कोई चमत्कार था।
अगर हमने साथ मिलकर काम न किया, तो कातिल को ढूँढ़ नहीं पाएँगे।
इसकी बात मत सुनिए, यह झूठ कह रहा है।
नहीं, मैं झूठ नहीं कह रहा। मैं बस इस सब को खत्म करना चाहता हूँ।
और उन्हें औरतों को मारने से रोकना चाहता हूँ।
यह चाहता है मैं मार्गो बनूँ ताकि कातिल मेरे पीछे आए।
-क्या? -अगर यह मार्गो बनेगी,
तभी वह इसके पीछे आएगा।
पर इनकी जान को खतरा होगा।
उसी के लिए आप और मैं हैं। इसकी हिफ़ाज़त करने के लिए।
मैं इसे गुप्त रूप से पुलिस का काम करने का मौका दे रहा हूँ।
हर अच्छे पुलिसवाले का यह सपना होता है।
नहीं।
ज़रा सोचिए।
बात पक्की रही।
पर मुझे पूरा प्लान जानना है, और मेरी सुरक्षा
के लिए और मर्द चाहिए होंगे।
देखो।
क्या?
गुड मॉर्निंग!
तुम एकदम बेशरम हो, बेटा।
क्या हुआ? मैंने बस गुड मॉर्निंग कहा।
परेशान करने वाली बात है।
"मरीना किरोगा को प्यार मिल गया?"
मतलब, क्या हुआ?
छोड़िए! हम बस बात कर रहे थे।
बात? एदेलमीरा मौसी बहरी होने के बावजूद
कभी किसी मर्द की बात सुनने उसके इतने करीब नहीं जाती।
-और तुम्हारे भैया को सब जानते हैं। -वाह!
अब पता चला यह घटिया अखबार घर में कौन लाया।
तुम्हारी माँ को जानने का हक था।
देखिए, माँ। इस पत्रकार को सनसनीखेज़ खबरें चाहिए।
कासतान्यो और मैं कोई गोपनीय बात कर रहे थे,
इसलिए चिल्लाकर तो बात नहीं कर सकते थे।
अब, इजाज़त हो तो, खरीदारी के लिए जा रही हूँ।
-वह तो मैं कर सकती हूँ न, माँ? -हाँ, बेटा।
आप अभी भी नाराज़ हैं?
मैं नासमझ थी, पता नहीं ऐसी बेवकूफ़ी वाली बातें कैसे कहीं।
मुझे माफ़ कर दीजिए, हेक्टर।
पदक में मेरा भी हिस्सा होता तो अच्छा लगता।
पर यह भी सच है कि मैं न होती तो,
कातिल बचकर निकल जाता।
यह ज़रा सा अहंकार आप पर बड़ा जंचता है।
कम से कम, आप मुस्कुराए तो सही।
आप दोबारा कभी मुझसे इस तरह से बात नहीं कर सकतीं।
घबराइए मत, ऐसा दोबारा नहीं होगा। अगला पदक मेरा होगा।
आपका जवाब नहीं।
यह रहा।
ज़रा रुकिए, आ रही हूँ। अभी आई।
तुम आज भी उतनी ही खूबसूरत हो।
हेक्टर।
मिलाग्रोस।
तुम मेरे बारे में बिल्कुल भूल गए, बदमाश।
कोट को ज़रा अंदर से देखूँ।
कुछ बातें कभी नहीं बदलतीं।
इस आदमी को देखकर ताज्जुब होता है।
हाँ।
मिस मरीना किरोगा...
अल्फ़ोंसो किरोगा की बेटी।
आप मेरे पिताजी को जानती थीं?
अगर वह न होते, तो आज मैं ज़िंदा न होती।
कुछ ऐसे लोग हैं जो किसी अलग इंसान को स्वीकारने के लिए तैयार नहीं होते।
आज रात एक पार्टी है जिसके लिए हमें अपना रूप बदलना है।
अच्छा।
तो फिर आप सही जगह पर आए हैं।
इस तरफ़ आओ, मरीना।
मैं यह सिर्फ़ अच्छे दोस्तों को दिखाती हूँ।
शुक्रिया।
हमें इसी की तलाश थी!
दूसरे रंगों में ऐसी और भी हैं,
पर यह जो है, यह किसी खास इंसान की याद में है।
और तुम्हारे लिए, हेक्टर?
-क्या? -शायद ऐसा कुछ। देखो।
माफ़ कीजिए, मैं एक फ़ोन कर सकती हूँ?
पाब्लो से बात करनी है।
अच्छी बात है।
-टेलीफ़ोन है? -पीछे है।
शुक्रिया।
-हेक्टर, देखो। -हाँ, इसके साथ जो अच्छा लगे।
इसके साथ?
यह कैदी भरोसे के लायक नहीं है।
जब उसने कहा कि शैतान ने उसका गला घोंटा, तो उसका कोई मतलब होगा।
शायद कैदी सोच-समझकर कह रहा है।
-पता है क्या कर रहे हो? -क्या?
सब मरीना की बातें कर रहे हैं।
औरत की पीठ पीछे उसके बारे में बात करना पसंद नहीं।
मैं एक अच्छा आदमी हूँ।
मैं नहीं हूँ, इसलिए संभलकर रहना।
कोई बड़ा कदम उठाना पड़ेगा तो उठाऊँगा।
भले ही तुम्हारी नौकरी पर खतरा हो।
-आप मुझे धमका रहे हैं? -नहीं।
प्यार से कह रहा हूँ कि मरीना से दूर रहो।
काबानियास, प्रयोगशाला में चलो।
ज़ार्को। हैलो।
मैं डिटेक्टिव ज़ार्को हूँ। क्या मदद करूँ?
पाब्लो, मरीना बोल रही हूँ।
-मिस किरोगा। -मुझे तुमसे एक मदद चाहिए।
पुलिस की फ़ाइलें खोलकर देखो कासतान्यो के बारे में क्या मिलता है।
वाह।
हम आज रात मिलेंगे।
-किस काम से? -पाब्लो, ज़रा ध्यान दो।
जानना है कि क्या कासतान्यो ने कभी कोई गैरकानूनी काम नहीं किया।
अच्छी बात है।
अगर कुछ पता चले तो?
तो फिर सूट और मुखौटे में रात 10:00 बजे उसके घर आना।
वहाँ हाउस ऑफ़ वाटर के जैसी एक पार्टी होगी।
क्या? तुम्हारा दिमाग तो खराब नहीं है?
मुझे जाना है, पाब्लो।
नहीं, मरीना! मरीना, सुनो...
क्या मरीना किरोगा को प्यार मिल गया?
दरअसल, वह मेरी माँ को पसंद आएगा।
अमीर है, सच्चा है, और क्या चाहिए?
और लुभाने में माहिर और शैतान है। काउंट ड्रैकूला जैसा है।
-मैं सच कह रहा हूँ, मैडम। -मैं भी।
अगर मेरा गला काट ले तो मैं अमर हो जाऊँगी और कातिल को ढूँढ़ लूँगी।
कमाल के लग रहे हैं!
मैं मुखौटे लेकर आता हूँ।
सब ठीक है?
तुमने दरवाज़ा खटखटाकर आना नहीं सीखा?
चिढ़ना बंद करके अपना हाथ मुझे पकड़ाओगी?
तुम अभी तक तैयार नहीं हुई।
ड्रेस पहन नहीं पा रही।
साँस नहीं ले पा रही।
ये औरतें तारीफ़ के लायक हैं।
साँस लो।
-नहीं, मुझसे नहीं होगा। -घबराइए नहीं, मिस किरोगा।
तुम तैयार हो।
क्या पता चला?
एक गवाह ने दावा किया कि उसने किसी को कोठरी में घुसते देखा...
और?
और उसने कहा कि खुद शैतान ने उसका गला घोंटा।
तुम यह कहना चाहते हो कि इस कातिल के सींग और एक पूँछ है?
नहीं।
मैं यह कह रहा हूँ कि जिसने भी यह किया, वह किसी शैतान से कम नहीं है।
तैयार हैं?
सीढ़ियों पर इंतज़ार करूँगा।
तुम ठीक तो हो?
क्या? हाँ।
ज़रा ड्रेस पकड़ा देंगे?
अगर डर लग रहा है तो यह मत कीजिए।
पिताजी इस मोड़ पर आकर कभी पीछे नहीं हटते।
मैडम, आपको कुछ साबित करने की ज़रूरत नहीं है।
पर मैं चाहती हूँ।
आपको प्लान याद है?
मैं तैयार हूँ।
घबराओ नहीं।
जोकर के मुखौटे वाले मर्द दिख रहे हैं। वे मेरे आदमी हैं।
सब एक जैसे मुखौटे पहने हैं।
लोगों से बात मत करना ताकि तुम्हें पहचान न पाएँ।
घबराना मत, हम तुम्हारी हिफ़ाज़त के लिए हैं।
शुभकामनाएं।
खुद शैतान ने उसका गला घोंटा।
हेक्टर, कातिल ने कांदीदो पर हमला करते समय शैतान का मुखौटा पहना था।
-क्या? -वह सिरफिरा ठीक कह रहा था।
शैतान के मुखौटे वालों पर नज़र रखिएगा।
-शायद वही हो। -बिल्कुल।
-आपने तो उंगली काट डाली! -मिस्टर पाब्लो, आप यहाँ क्या कर रहे हैं?
अपना चेहरा ढक लीजिए।
सहज पेश आइए।
-मरीना कहाँ है? -कातिल को पकड़ने के लिए,
मरीना उस तस्वीर वाली औरत मार्गो की तरह तैयार हुई है।
क्या? यह तो हद है।
कासतान्यो से पत्नी की हत्या के लिए पूछताछ की गई थी।
हे भगवान!
अब मरीना को ढूँढ़ना होगा।
वह हत्यारा हो सकता है।
चलिए!
यह इशारा है।
नीलामी। मार्गो की नीलामी!
ज़रा जाने दीजिए। माफ़ कीजिए।
इस तरफ़।
मेरे प्यारे दोस्तो,
हम में से कइयों को हाउस ऑफ़ वॉटर के बंद होने का बड़ा दुख है,
और खूबसूरत औरतों के जाने का भी।
आज की शाम हम उन औरतों को श्रद्धांजलि देते हैं,
जिनकी इतनी भयानक मौत हुई।
इस बात की खुशी मनाते हैं कि अभी भी हमारे बीच...
खूबसूरत मार्गो है।
आज की रात,
मार्गो हाउस ऑफ़ वॉटर वाली रातों को हमेशा के लिए अलविदा कह देगी।
हमें उसको निकालना होगा।
मार्गो,
तुम जा सकती हो।
भरोसा रखो। घबराओ नहीं।
-मैडम। सुनिए! -जेरोम।
नीलामी शुरू होती है।
हम 10,000 पसेता के प्रस्ताव से आरंभ करेंगे...
-चलो। -...मार्गो की आखिरी रात के लिए।
इस समय की सबसे लोकप्रिय महिला!
दस हज़ार!
अठारह हज़ार? उन्नीस हज़ार?
इक्कीस हज़ार, सज्जनो।
मार्गो की अंतिम रात के लिए क्या तेईस हज़ार बोला?
चौबीस हज़ार? छब्बीस हज़ार, सज्जनों? पीछे बैठे सज्जन, बहुत अच्छे।
सत्ताईस हजार!
मार्गो की यादगार अंतिम रात के लिए 28,000।
उस सज्जन के उनतीस हजार!
-मैं! -तीस हजार पेसेता!
जल्दी!
इधर! देखो!
कासतान्यो का कोई आदमी है।
मैडम!
मरीना।
ए प्राइवेट अफ़ेयर एपिसोड 4: मैस्करेड बॉल
संवाद अनुवादक परवीन कौर शोम
रचनात्मक पर्यवेक्षक रवीन्द्र शंकर शुक्ल